TACC พุ่ง 21% คาดรับอานิสงส์เลือกตั้ง ฟากผบห.ปักธงรายได้ปีนี้โต 20%
TACC พุ่ง 21% คาดรับอานิสงส์เลือกตั้ง ฟากผบห.ปักธงรายได้ปีนี้โต 20% ล่าสุด ณ เวลา 11.15 น. อยู่ที่ 3 บาท บวก 0.52 บาท หรือ 20.97% ด้วยมูลค่าซื้อขาย 33.46 ล้านบาท
28 ม.ค. 2562

ผู้สื่อข่าวรายงานว่า ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรรือ TACC ล่าสุด ณ เวลา 11.15 น. อยู่ที่ 3 บาท บวก 0.52 บาท หรือ 20.97% ด้วยมูลค่าซื้อขาย 33.46 ล้านบาท

ด้าน บล.โกลเบล็ก ระบุในบทวิเคราะห์ว่า TACC เป็น 1 ในหุ้นกลุ่มที่ได้ประโยชน์จากการเลือกตั้ง
ขณะที่ก่อนหน้านี้ นายชัชชวี วัฒนสุข ประธานกรรมการบริหาร TACC เปิดเผยว่า แผนการดำเนินธุรกิจในปี 2562 บริษัทคาดว่ารายได้จะเติบโต 15-20% จากปี 2561 เนื่องจากจะเน้นกลยุทธ์การสร้างมูลค่าเพิ่มให้กับสินค้าเดิม และเดินหน้าออกสินค้าใหม่มากขึ้นในทุกกลุ่มธุรกิจ ทั้งนี้ ประเมินว่าสถานการณ์โดยรวมของธุรกิจ น่าจะมีทิศทางที่ดีขึ้นจากปีที่ผ่านมา